BÉRLETI SZERZŐDÉST MÓDOSÍTÓ SZERZŐDÉS

amely létrejött egyrészről az

JCDecaux Hungary Zrt.
székhely: 		1027 Budapest, Ganz utca 16., IV. emelet
cégjegyzékszám:	01-10-045326
adószám:		13408381-2-41
képviseli:		Samu Tímea vezérigazgató és Szelei Szilárd cégvezető
mint bérlő, a továbbiakban: „Bérlő”

másrészről

Martfűi Város Önkormányzata
székhely: 		5436 Martfű, Szent István tér 1.
adószám: 		15733012-2-16
képviseli: 		Dr. Papp Antal polgármester
mint bérbeadó, a továbbiakban: „Bérbeadó”
- Bérlő és Bérbeadó a továbbiakban együttesen: „Szerződő Felek” -
között alulírott napon és helyen az alábbi feltételekkel:

I. A szerződés tárgya

1. A Szerződő Felek rögzítik, hogy egymással reklámtábla/ák elhelyezésére bérleti szerződést - a továbbiakban: Bérleti Szerződés – kötöttek, mely Bérleti Szerződés alapján a szerződés tárgyát képező 5435 Martfű, Szolnoki út 123. alatt 3 db és a 5435 Martfű, Ifjúság út 822/1 helyrajzi szám alatt 2 db a Bérlő reklámeszközei korábban már kihelyezésre kerültek. 

2. A Szerződő Felek a Bérleti Szerződés hatályát módosítják és az alábbi egységes szerkezetbe foglalt szöveggel fogadják el:

A Szerződő Felek a jelen szerződést határozott időre kötik, 2020. december 31-ig terjedő időszakra. Ezt követően a bérleti szerződés időtartama csak abban az esetben hosszabbodik meg, ha annak meghosszabbítását bármilyen jogszabályi rendelkezés nem tiltja. Amennyiben 2020. december 31. napját követően jogszabályi tiltás nem áll fenn, akkor évente automatikusan ( akár több alkalommal is ) az eredeti szerződés időtartamával meghosszabbodik, kivéve ha a felek bármelyike legalább 3 hónappal a határozott időtartam utolsó napját megelőzően írásban jelzi a másik félnek, hogy a bérleti szerződés meghosszabbítását nem kívánja.
A Bérleti Szerződés megszűnik, amennyiben az illetékes hatóságok a reklámtáblák működtetéséhez szükséges engedélyt bármely okból megtagadják, illetőleg a már meglévő reklámeszközökre vonatkozóan azt visszavonják, vagy módosítják és ezen okok bármelyikének következtében a reklámeszközök lebontásra kerülnek és ezen okok bármelyikéről Bérlő Bérbeadót írásban értesítette. 
A Bérleti Szerződés a Bérlő által felmondható, amennyiben a reklámeszközök értékesíthetőségére gyakorolt reklámhatás bármely okból megszűnik, vagy jogszabályi módosítások – így különösen, de nem kizárólagosan: újabb adók, díjak egyéb költségek kivetése miatt - gazdaságtalan kihasználtságot idéznek elő és ezen okok bármelyikéről Bérlő Bérbeadót írásban értesítette.
A Bérleti Szerződés ezen okokból történő megszűnése esetén a Bérbeadó a Bérlővel szemben semmilyen követeléssel nem élhet, a megszűnést követő időszakra pedig Bérlő bérleti díj fizetésére nem köteles, az előre megfizetett bérleti díj, a megszűnés (reklámtábla lebontása) időpontját követő időszakra vonatkozó arányos része a Bérlőnek visszajár.

Amennyiben jogszabályi kötelezés alapján az Ingatlanon már kihelyezett reklámeszköz használata tiltottá válik, de átalakítható oly módon, hogy annak használata folytatható legyen, akkor a Bérlő jogosult azt átalakítani. Az átalakítást a Bérbeadóval egyeztetve végzi el. Az átalakítás után a fizetendő bérleti díjat a felek külön állapítják meg. 
3. Bérlő képviselője nyilatkozik, hogy a nemzeti vagyonról szóló 2011. évi CXCVI. törvény 3.§ (1) bekezdés 1. pontja előírásainak megfelelően átlátható szervezetnek minősül. A nyilatkozatban foglaltak változása esetén arról haladéktalanul köteles Bérbeadót tájékoztatni. Bérlő tudomásul veszi, hogy valótlan tartalmú nyilatkozat esetén a Bérbeadó a szerződést felmondja.
[bookmark: _GoBack]Bérlő képviselője nyilatkozik továbbá, hogy a szerződés tárgyát képező önkormányzati vagyont a szerződési előírásoknak és a tulajdonosi rendelkezéseknek, valamint a meghatározott hasznosítási célnak megfelelően használja, a hasznosításban - a hasznosítóval közvetlen vagy közvetett módon jogviszonyban álló harmadik félként - kizárólag természetes személyek vagy átlátható szervezetek vesznek részt.
4. A felek rögzítik, hogy a Bérleti Szerződésnek a jelen szerződésmódosítással nem érintett részei változatlan tartalommal hatályban maradnak. 

5. A jelen módosító szerződésben nem szabályozott kérdésekben a Ptk. és annak a bérleti szerződésre vonatkozó külön rendelkezései, valamint a vonatkozó egyéb, hatályos magyar jogszabályok rendelkezései az irányadóak.

Jelen szerződést a Szerződő Felek, mint akaratukkal mindenben megegyezőt, elolvasás és értelmezés után helybenhagyólag írták alá.

Kelt: Budapest, 2016. december 20.

